Angina pectoris

Angina pectoris (fon. angina pektoris) je srčano oboljenje koje se karakteriše bolom u prsima zbog prolazne ishemije miokarda (nedostatak kiseonika i krvi). Uzročnik može biti i ateroskleroza.

 Vrste 

Postoje dvije vrste angine pektoris:

 Stabilna
 Nestabilna

Stabilna angina pektoris se karakteriše bolom u prsima. Bol koja se javlja može da traje od 1 do 20 minuta. Obično se javlja prilikom pojačanog fizičkog napora. Bol je karakteristična po tome što prestaje prilikom uzimanja nitroglicerina.

Nestabilna angina pektoris se karakteriše bolom koji je dosta intezivniji od stabilne angine pektoris, traje duže i nije povezan sa naporom. Zove se još i predinfarktno stanje, a nastaje iznenada. Bol koja se javlja ne prestaje uzimanjem nitroglicerina.

 Dijagnoza 

Dijagnoza se postavlja na osnovu anamneze, elektrokardiograma, ergometrijskog testa i koronarografije.

 Liječenje 

Kod stabilne angine pektoris uzimaju se lijekovi:

 Nitroglicerin
 Betablokatori

Kod nestabilne se uzimaju kalcijumantagonisti.

Kategorija:Kardiovaskularne bolesti
Kategorija:Akutna bol